text: Redningsøvelse i Billund Lufthavn
  22 september 2011 kl. 09.47
  Forsvaret, hjemmeværnet, redningsberedskaber og politiet rykker torsdag aften ud til Billund Lufthavn for at deltage i en alarmeringsøvelse.
  Hensigten er at træne de forskellige myndigheder i at samarbejde om alarmering i tilfælde af en flykatastrofe.
  I øvelsen deltager forsvaret, hjemmeværnet, Sydøstjyllands Politi, Beredskabsstyrelsen, Sundhedsstyrelsens sundhedsberedskab og lufthavnens redningsberedskab.
  Sydøstjyllands Politi oplyser, at øvelsen ikke vil påvirke den daglige drift i Billund Lufthavn, men der vil være synlig øvelsesaktivitet i og omkring lufthavnen.
  